**Ekonominės naujienos iš**

**Kazachstano**

**2024 m. rugpjūčio mėn.**

|  |  |  |
| --- | --- | --- |
| Data | Pateikiamos informacijos apibendrinimas | šaltinis |
| **Parodos (įvairūs sektoriai), renginiai, mokymai, renginių duomenų bazės, viešieji pirkimai ir kt. verslo plėtrai ir eksportuotojams aktuali informacija** |
| Rugsėjo 25-27 d. | **KIOGE 2024**Tarptautinė paroda ir konferencija „Nafta ir dujos“ | [*https://kioge.kz/en/*](https://kioge.kz/en/) |
| Spalio 9-11 d. | **TRANSKAZAKHSTAN TRANSLOGISTICA** Pagrindinė Kazachstano tarptautinė transporto ir logistikos paroda | [*https://translogistica.kz/en/*](https://translogistica.kz/en/) |
| Spalio 22-24 d. | **KAZAGRO / KAZFARM 2024**Didžiausia Centrinėje Azijoje tarptautinė žemės ūkio ir gyvulininkystės paroda | [*https://kazagroexpo.kz/en/*](https://kazagroexpo.kz/en/) |
| Spalio mėn. | **EDUCATION & SCIENCE** Tarptautinė švietimo ir mokslo paroda | [*https://www.eventseye.com/fairs/f-education-science-28669-1.html*](https://www.eventseye.com/fairs/f-education-science-28669-1.html) |
| **Transportas, žemės ūkis, maisto gamyba** |
| 08.10 | Kazachstanas ir Turkmėnistanas yra suinteresuoti Šiaurės-Pietų koridoriaus rytinės krypties plėtra. Kazachstanas išreiškė pasirengimą kartu su Turkmėnistanu ir Afganistanu dalyvauti statant Afganistano Turgundi-Herato-Kandaharo-Spino-Buldako geležinkelio linijos ruožus. Be to, siekiama suintensyvinti krovinių tiekimą į Kiniją per Turgundį (Afganistanas). | [*https://primeminister.kz/en/news/kazakhstan-and-turkmenistan-interested-in-developing-eastern-direction-of-north-south-corridor-28931*](https://primeminister.kz/en/news/kazakhstan-and-turkmenistan-interested-in-developing-eastern-direction-of-north-south-corridor-28931) |
| 08.12 | Kazachstanas ir Turkija pasirašė 2 mlrd. USD vertės susitarimus dėl žemės ūkio. Šiemet prekybos žemės ūkio produktais apyvarta su Turkija išaugo 13% ir siekė 325 mln. USD. Kazachstanas tradiciškai eksportuoja lęšius, medvilnės pluoštą, grūdus, ankštinius augalus ir glitimą. | [*https://en.inform.kz/news/pm-bektenov-kazakhstan-is-committed-to-further-cooperation-within-opec-7ae9e7/*](https://en.inform.kz/news/pm-bektenov-kazakhstan-is-committed-to-further-cooperation-within-opec-7ae9e7/) |
| 08.20 | Bendradarbiavimas žemės ūkio sektoriuje tampa vis svarbesne Kazachstano ir Kinijos santykių sudedamąja dalimi. 2023 m. dvišalė žemės ūkio produktų apyvarta išaugo 1,7 karto ir pasiekė 1,3 mlrd. USD. 2024 m. sausio-birželio mėn. žemės ūkio prekybos apyvarta tarp Kazachstano ir Kinijos siekė 648,1 mln. USD, tai yra 12% daugiau nei per tą patį 2023 m. laikotarpį. Eksportas sudarė – 460 mln. USD, o importas – 188 mln. USD.  | [*https://en.inform.kz/news/kazakhstan-china-eye-grain-export-issues-393901/*](https://en.inform.kz/news/kazakhstan-china-eye-grain-export-issues-393901/) |
| 08.28 | Tarpžinybinis Užsienio prekybos politikos komisija nusprendė iki metų pabaigos pratęsti draudimą iš Kazachstano eksportuoti benziną, dyzelinį kurą ir tam tikrų rūšių naftos produktus. Taip pat nuspręsta iki metų pabaigos įvesti draudimą įvežti iš trečiųjų šalių sausumos keliais į Kazachstano teritoriją. obuolius. Draudimas netaikomas obuoliams įvežamiems iš Muitų Sąjungos valstybių narių. | [*https://kapital.kz/economic/129021/v-kazakhstan-vremenno-zapretili-vvozit-yabloki-avtotransportom.html*](https://kapital.kz/economic/129021/v-kazakhstan-vremenno-zapretili-vvozit-yabloki-avtotransportom.html) |
|  |  |  |
| **Startuoliai, rizikos kapitalas, FINTECH, informacinės ir ryšių technologijos, skaitmeninimas, ,,žaliosios technologijos“** |
|  |  |  |
| 2024-08-012024-08-31 | Valiutos keitimo kursai:1 EUR / KZT – **513,38;** 1 USD / KZT **– 473,95** 1 EUR / KZT – **534,46;** 1 USD / KZT – **481,63** |  |
| **Ekonominis saugumas, energetika, kita ekonominiam bendradarbiavimui aktuali informacija** |
| 08.01 | Kazachstano Taikomųjų ekonomikos tyrimų centras (AERC) prognozuoja, kad valstybės biudžeto deficitas 2024-aisiais fiskaliniais metais sudarys 6,69 trln. KZT, o tai viršys balandžio mėn. prognozes beveik 0,89 mlrd. KZT (5,8 trln. KZT). Pagal AERC prognozę, 2024 m. valstybės biudžeto deficitas dabartiniais vertinimais sudarys 5,1% BVP.Pagrindinis veiksnys, didinantis ilgalaikį deficitą, yra sumažėjusios pajamos iš pelno mokesčio – tai lemia lėtesnis ekonomikos sektorių augimas. Ekspertų teigimu, gyventojų pajamų mokesčio surinkimas mažės dėl pesimistinių Kazachstano nominaliųjų piniginių pajamų augimo tempų prognozių. AERC prognozėse valstybės biudžeto išlaidos 2024 m. sudarys 29,7 trln. KZT – tiek pat, kiek ir balandžio mėn. | [*https://en.inform.kz/news/2024-kazakh-state-budget-deficit-projection-rises-to-kzt669-trillion-aerc-1aeb75/*](https://en.inform.kz/news/2024-kazakh-state-budget-deficit-projection-rises-to-kzt669-trillion-aerc-1aeb75/) |
| 08.01 | Kazachstano ir ES prekyba per penkis mėnesius pasiekė 20,2 mlrd. USD, kas, savo ruožtu, sudarė 37 proc. visos šalies prekių apyvartos. Kazachstane įvairiuose ekonomikos sektoriuose dirba daugiau kaip 3 tūkst. Europos įmonių, įskaitant „Eni“, „Total“, „Amazonen-Werke“, „Air Liquide“, „Alstom“ ir „Carlsberg“. | [*https://en.inform.kz/news/kazakhstan-eu-trade-reaches-usd-202-bln-in-5-months-e963d9/*](https://en.inform.kz/news/kazakhstan-eu-trade-reaches-usd-202-bln-in-5-months-e963d9/) |
| 08.01 | Kinija patenka tarp 5 didžiausių investuotojų Kazachstane. 2017-2023 m. tiesioginės užsienio investicijos iš Kinijos sparčiai augo ir užėmė penktą vietą tarp penkių didžiausių Kazachstano partnerių. Investuotojų reitingo viršūnėje nekintamai pirmauja Nyderlandai su 47,3 mlrd. USD, po jų seka JAV, Šveicarija ir Rusija. | [*https://en.inform.kz/news/china-ranks-among-top-5-investors-in-kazakhstan-bb8850/*](https://en.inform.kz/news/china-ranks-among-top-5-investors-in-kazakhstan-bb8850/) |
| 08.07 | Kazachstanas ir Uzbekistanas stiprina ekonominį bendradarbiavimą. Šalys susitarė įgyvendinti 7 mlrd. USD vertės investicinius projektus, susijusius su energetika, kalnakasyba ir geologija, transportu, chemine pramone, statyba, elektrotechnika, mechanikos inžinerija, farmacija ir kt. | [*https://primeminister.kz/en/news/kazakhstan-and-uzbekistan-agree-to-implement-investment-projects-and-trade-contracts-worth-7-bln-28919*](https://primeminister.kz/en/news/kazakhstan-and-uzbekistan-agree-to-implement-investment-projects-and-trade-contracts-worth-7-bln-28919) |
| 08.07 | Kazachstanas gamins tvarius aviacinius degalus pareiškė „KazMunayGas“ (KMG) valdybos pirmininkas Askhatas Khassenovas, viešėdamas Čikagoje (JAV). Jis taip pat pažymėjo, kad KMG siekia iki 2031 m. sumažinti anglies pėdsaką 15%, palyginti su 2019 m. lygiu. Plėtojant šalies biokuro rinką bus remiamas Kazachstano anglies neutralumo tikslas. | [*https://en.inform.kz/news/kazakhstan-to-produce-sustainable-aviation-fuel-dcad2e/*](https://en.inform.kz/news/kazakhstan-to-produce-sustainable-aviation-fuel-dcad2e/) |
| 08.15 | Prekių eksportas iš Kazachstano į JAV padvigubėjo ir pasiekė rekordinį lygį per pastarąjį dešimtmetį. Pirmąjį 2024 m. pusmetį bendra eksporto vertė siekė 888,8 mln. USD, t.y. 95% daugiau nei per analogišką 2023 m. laikotarpį. Augimą pirmiausia lėmė padidėjęs naftos eksportas. Š.m. sausio–birželio mėn. į JAV buvo eksportuota 0,9 mln. tonų naftos už 578 mln. USD (lyginant su 0,3 mln. tonų už 182 mln. USD per pirmąjį 2023 m. pusmetį). Be to, išaugo radioaktyviųjų elementų, daugiausia urano, eksportas, kurio bendra vertė siekė 104,7 mln. USD (augimas net 20 kartų), o sidabro eksportas pasiekė 89,4 mln. USD (49% augimas). Kartu šios kategorijos sudaro net 87% visos eksporto vertės.Nors eksportas š JAV auga, importas mažėja – užfiksuotas 14% sumažėjimas metų skalėje. Bendra importo vertė – 1,1 mlrd. USD, pagrindinės importo kategorijos apima lengvuosius automobilius, turboreaktyvinius variklius ir vaistus. | [*https://kapital.kz/economic/128608/eksport-tovarov-iz-kazakhstana-v-ssha-pobil-rekord-za-desyatiletiye.html*](https://kapital.kz/economic/128608/eksport-tovarov-iz-kazakhstana-v-ssha-pobil-rekord-za-desyatiletiye.html) |
| 08.16 | Kazachstanas taikys naują sankcijų Rusijai liniją, paisydamas pirmiausia savo ekonominių interesų, „Bloomberg“ naujienų agentūrai sakė Kazachstano vicepremjeras ir prekybos bei integracijos ministras Serikas Žumangarinas. „Neleisime, kad mūsų gamintojams būtų uždrausta prekyba“, – pažymėjo vicepremjeras. Anot jo, Kazachstanas „aklai netaikys sankcijų“, jei jos paveiks šalies įmones, kurios yra pagrindiniai darbdaviai regionuose. | [*https://www.bloomberg.com/news/articles/2024-08-16/kazakhstan-will-not-blindly-follow-sanctions-on-russia-official-says*](https://www.bloomberg.com/news/articles/2024-08-16/kazakhstan-will-not-blindly-follow-sanctions-on-russia-official-says) |
| 08.08 | Nacionalinis statistikos biuras pranešė, kad liepą infliacija Kazachstane paspartėjo iki 8,6% per metus (birželį ji sudarė 8,4%). Mėnesinė infliacija liepą sudarė 0,7%, palyginti su 0,4% birželį. Mokamos paslaugos per metus pabrango 14,5% (birželį augimas sudarė 13,8%), ne maisto prekės – 7,3% (birželį – 7,4%), o maisto prekės – 5,5% (birželį – 5,4%)“. Liepos mėn. smarkiai išaugo komunalinių paslaugų tarifai ir įvairių prekių bei paslaugų savikaina. | [*https://astanatimes.com/2024/08/inflation-in-kazakhstan-grows-to-8-6-in-july/*](https://astanatimes.com/2024/08/inflation-in-kazakhstan-grows-to-8-6-in-july/) |
| 08.21 | Nacionalinio banko apklausti ekonomikos ekspertai patikslino Kazachstano ekonomikos augimo prognozę, sumažindami ją nuo 4,1% iki 4,0% 2024 m. ir nuo 4,5% iki 4,4% 2026 m. 2025 m. analitikai vis dar tikisi 5,0% augimo. Ekspertai prognozuoja, kad 2024 ir 2026 m. infliacija sieks atitinkamai 8,0% ir 6,0 %. 2025 m. prognozė šiek tiek pablogėjo – nuo ​​6,8% iki 6,9%.Rugpjūčio mėnesį naftos kainų scenarijaus sąlygos reikšmingų pokyčių nepasikeitė. Respondentų lūkesčių mediana rodo, kad „Brent“ žalios naftos kaina 2024 metais vidutiniškai sieks 83,5 USD už barelį (anksčiau – 83,7 USD už barelį). 2025 ir 2026 m. lūkesčiai išlieka 80,0 USD už barelį. | [*https://kapital.kz/economic/128768/eksperty-dali-prognoz-po-inflyatsii-i-vvp-na-2025-i-2026-gody.html*](https://kapital.kz/economic/128768/eksperty-dali-prognoz-po-inflyatsii-i-vvp-na-2025-i-2026-gody.html) |
| 08.26 | Rugpjūčio 26 d. Kazachstano ministras pirmininkas Olžasas Bektenovas ir OPEC generalinis sekretorius Haithamas Al Ghaisas susitiko aptarti esamą pasaulinės naftos rinkos situaciją bei bendradarbiavimo klausimus. O. Bektenovas pažymėjo, kad Kazachstanas yra įsipareigojęs toliau bendradarbiauti su OPEC+. „Mūsų šalis remia organizacijos iniciatyvas, kartu su kitomis šalimis laikosi jos gamybos apribojimų, įskaitant dabartinius savanoriškus įsipareigojimus“, – sakė Kazachstano vyriausybės vadovas. | [*https://en.inform.kz/news/pm-bektenov-kazakhstan-is-committed-to-further-cooperation-within-opec-7ae9e7/ /*](https://en.inform.kz/news/pm-bektenov-kazakhstan-is-committed-to-further-cooperation-within-opec-7ae9e7/%20/) |
| 08.01 | Kazachstano naftos pramonė 2024 m. sausį-birželį rodė stabilų augimą. Šiuo laikotarpiu išgauta 44,7 mln. tonų naftos ir dujų kondensato, iki 30 mlrd. kubinių metrų padidinta dujų gavyba (išgauta 101% daugiau nei pernai tuo pačiu laikotarpiu). „Karachaganak Petroleum Operating B.V.“ bendrovė plečia Karačaganako telkinį įgyvendindama Karačaganako-1A ir Karačaganak-1B projektus, taip siekdama išlaikyti skystųjų angliavandenilių gavybą ties 11 mln. tonų per metus riba. Šiuos projektus tikimasi užbaigti iki 2028 m.„Tengizchevroil“ (TCO) tęsia ateities augimo projekto, kuris turėtų prasidėti 2025 m. birželį, darbus, o šulinių slėgio valdymo projektas pradėjo veikti balandžio mėnesį. Kartu šie projektai padidins naftos gavybą 12 mln. tonų per metus. Dujų gamyba išaugo nuo 42,3 mlrd. kubinių metrų (2013 m.) iki 59,1 mlrd. kubinių metrų (2023 m.), o iki 2030 m. tikimasi pasiekti 91 mlrd. kubinių metrų. | [*https://astanatimes.com/2024/08/kazakhstans-energy-sector-soars-record-oil-and-gas-production-digital-innovations-fuel-growth/*](https://astanatimes.com/2024/08/kazakhstans-energy-sector-soars-record-oil-and-gas-production-digital-innovations-fuel-growth/) |
| 08.06 | Pirmaujanti Kazachstano naftos bendrovė „Tengizchevroil“ (TCO) per pirmąjį š.m. pusmetį į valstybės biudžetą sumokėjo iš viso apie 4,2 mlrd. USD. Bendrovės rangovinėms organizacijoms ir įmonės darbuotojams buvo išmokėta apie 1,7 mlrd. USD. | [*https://en.inform.kz/news/tengizchevroils-payments-to-state-budget-hit-62bn-in-6-mnths-8e6544/*](https://en.inform.kz/news/tengizchevroils-payments-to-state-budget-hit-62bn-in-6-mnths-8e6544/) |
| 08.27 | CNPC, didžiausia Kinijos naftos ir dujų bendrovė, peržiūri savo pasaulinę strategiją – numatoma, kad Kazachstanas vaidins joje itin svarbų vaidmenį. CNPC plės savo veiklą Kazachstane ir ketina investuoti į suskystintų gamtinių dujų gavybą. Be to, CNPC š. m. liepos mėn. susitarė su bendrove „Samruk-Kazyna“ dėl 400 MW vėjo jėgainės statybos | [*https://orda.kz/krupnejshaja-neftjanaja-kompanija-kitaja-rasshirit-prisutstvie-v-kazahstane-390989/*](https://orda.kz/krupnejshaja-neftjanaja-kompanija-kitaja-rasshirit-prisutstvie-v-kazahstane-390989/) |
| 08.10 | „Bloomberg“ pranešė, kad arbitražiniai ginčai tarp Kazachstano ir tarptautinių naftos gigantų, užsiimančių Kašagano naftos telkinio plėtra, toliau aštrėja. Kazachstano reikalavimai išaugo iki stulbinančių 160 mlrd. USD, t.y. net 10 mlrd. USD daugiau, nei buvo skelbiama anksčiau.Kazachstano pusė pareiškė įtarimus, kad tam tikri sandoriai, įvykdyti įgyvendinant Kašagano projektą, buvo korupciniai, dėl ko išaugo pretenzijų suma.  | [*https://en.inform.kz/news/kashagan-oil-field-dispute-kazakhstan-raises-claims-to-160-billion-9b321f/*](https://en.inform.kz/news/kashagan-oil-field-dispute-kazakhstan-raises-claims-to-160-billion-9b321f/) |
| 08.20 | 2024 m. sausio–liepos mėn. naftotiekiu Baku–Tbilisis–Ceihanas (BTC) buvo gabenama daugiau nei 3,2 mln. tonų naftos iš Turkmėnistano ir Kazachstano. Azerbaidžano valstybinis statistikos komitetas pranešė, kad tai 18,7 proc. visos naftos, kuri buvo gabenama per BTC. Iš Kazachstano ir Turkmėnistano per BTC gabenamos naftos kiekis, palyginti su tuo pačiu 2023 m. laikotarpiu (2,9 mln. tonų), išaugo 10,5 proc. | [*https://en.inform.kz/news/kazakhstan-turkmenistan-see-growth-in-oil-transportation-via-btc-f45f09/*](https://en.inform.kz/news/kazakhstan-turkmenistan-see-growth-in-oil-transportation-via-btc-f45f09/) |
| 08.22 | Nacionalinio statistikos biuro duomenimis, miesto gyventojų skaičius Kazachstane š.m. liepos 1 d. pasiekė 12,6 mln. žmonių. Prieš penkerius metus miesto gyventojai sudarė 58% visų šalies gyventojų; šiemet šis skaičius išaugo iki 62,7 proc.Liepos 1 d. duomenimis Kazachstane buvo registruota 90 miesto statusą turinčių gyvenviečių, iš jų 39 regioninės, 48 ​​rajoninės ir trys valstybinės. Labiausiai urbanizuotas yra Akmolos regionas, kuriame yra 11 miestų, ir Aktobės bei Karagandos regionai, kuriuose yra po aštuonis miestus. Daugiausia žmonių gyvena Almatoje – 2,2 mln., Astanoje – 1,4 mln., Šymkente – 1,2 mln. | [*https://astanatimes.com/2024/08/kazakhstans-urban-population-hits-12-6-million-growing-rapidly/*](https://astanatimes.com/2024/08/kazakhstans-urban-population-hits-12-6-million-growing-rapidly/) |
| 08.28 | Berlyne įvyko 15-asis Kazachstano ir Vokietijos strateginio bendradarbiavimo verslo tarybos posėdis. Jo metu, be kito ko, buvo pasiektas susitarimas dėl „Flight Design Kazakhstan“ gamyklos statybos. | [*https://primeminister.kz/ru/news/v-berline-sostoyalos-15-e-zasedanie-kazakhstansko-germanskogo-delovogo-soveta-po-strategicheskomu-sotrudnichestvu-29001*](https://primeminister.kz/ru/news/v-berline-sostoyalos-15-e-zasedanie-kazakhstansko-germanskogo-delovogo-soveta-po-strategicheskomu-sotrudnichestvu-29001) |
| **Aktualūs Lietuvos verslui renginiai, Lietuvos įmonių paklausimai ir įmonių pristatymai galimų verslo galimybių Kazachstane, verslo partnerių paieškos** |
|  |  |  |

**Parengė:** pirmasis sekretorius Eduard Mažul